ATR 42

ATR 42 הוא מטוס נוסעים לטיסות אזוריות מתוצרת יצרנית המטוסים האיטלקית צרפתית ATR. המטוס מצויד בשני מנועי מדחף טורבו-פרופ (Turboprop), טיסת הבכורה של המטוס הייתה בשנת 1984. פיתוח פיתוח המטוס החל בשנת 1981 טיסת הבכורה שלו בוצעה באוגוסט 1984, יצור סדרתי של המטוס החל בספטמבר 1985, המטוס הראשון נמסר לחברת התעופה הצרפתית Air Littoral בדצמבר 1985. גרסאות למטוס שש גרסאות עיקריות: ATR 42-200 ATR 42-200 - הגרסה הראשונית של המטוס, צויד בשני מנועי PW120 תוצרת פראט אנד וויטני קנדה, נבנו מספר מטוסים מדגם זה, כולם למטרות בדיקה. ATR 42-300 ATR 42-300 - גרסת הייצור הסטנדרטי, דגם זה יוצר עד שנת 1996, צויד בשני מנועי PW120 תוצרת פראט אנד וויטני קנדה. ATR 42-320 ATR 42-320 - גרסה משופרת של ה-ATR 42-300 ,תוכנן לביצועים טובים בתנאי חום, צויד בשני מנועי PW121 תוצרת פראט אנד וויטני קנדה. ATR 42-400 ATR 42-400 - גרסה משודרגת של דגמי 200/300/320, המשתמשים העיקריים בדגם זה הם חברות התעופה צ'ק איירליינס, וקונביאסה. ATR 42-500 ATR 42-500 - גרסת הייצור הנוכחית, לדגם זה שני מנועי PW127E, המטוס הראשון מדגם זה נמסר בשנת 1995. מטוס זה עוצב מחדש, ונכללו בו שיפורים רבים בביצועי המטוס ובנוחות הנוסעים. למטוס זה מנועים ומדחפים חדשים, ותא הנוסעים תוכנן מחדש. לעומת המטוסים הראשונים בסדרה להם היו ארבעה מדחפים, לדגם זה שישה מדחפים המעלים את מהירות השיוט ב-60 קמ"ש, ואת משקל ההמראה המרבי בכ-1,300 ק"ג. בדגם זה בידוד משופר, המפחית את רעש המנועים בתא הנוסעים. ATR 42-600 ATR 42-600 - באוקטובר 2007 הודיע מנכ"ל החברה על השקת סדרה חדשה בשם ATR 42-600. טיסת הבכורה של דגם זה התקיימה ב-4 במרץ 2010. דגם זה כולל את היתרונות של הדגמים הקודמים, יחד עם שיפורים רבים. דגם זה צורך כמות מועטה יותר של דלק, יכול להמריא ממסלולים קצרים, ובעל יכולת תפעול במזג אוויר חם ובגובה רב יותר. מערכות האוויוניקה של המטוס מסופקות על ידי קבוצת תאלס, במטוס מערכת נחיתת מכשירים משופרת, והשליטה במערכות המטוס נעשית באמצעות מחשב רב-תכליתי. גרסאות נוספות למטוס ATR 42-320 Freighter גרסת מטען למטוס, מצוידת בדלת למטען גדול ויכולת לטוס עם מטען של עד 5 טון, מטוסים מדגם זה נמסרו לחברות פדקס, United Parcel Service, DHL ו־Aviavilsa. ATR 42 MP Surveyor גרסה צבאית למטוס, משמש בעיקר לסיור ימי. מפרט טכני מפעילים צבאיים גבון חיל האוויר של גבון איטליה משמר החופים האיטלקי, Guardia di Finanza לוב חיל האוויר של לוב ניגריה חיל האוויר של ניגריה מפעילים אזרחיים במשך השנים מעל 120 חברות תעופה ברחבי העולם הפעילו את המטוס. בישראל חברת ישראייר הפעילה במשך השנים 6 מטוסי ATR-42 בסך הכל. שני המטוסים הראשונים נכנסו לשירות ישראייר בשנת 1996, עבור טיסות פנים לנמל התעופה אילת. אחר כך רכשה עוד שלושה מטוסים תמורת 6 מיליון דולר כל אחד. אותם הפעילה בטיסות פנים גם לשדה התעופה עטרות ונמל התעופה חיפה; אחר כך גם לשדה התעופה ראש פינה ומנחת קריית שמונה. המטוס האחרון מדגם זה יצא משרות בשנת 2012, הם הוחלפו במטוסים גדולים יותר מדגם ATR 72. תאונות ותקריות ב-15 באוקטובר 1987 איבד טייס מטוס 42-300 ATR שליטה על המטוס עקב הצטברות של קרח על הכנפיים, בטיסה של חברת Aero Trasporti Italiani ממילאנו לקלן, כל 37 הנוסעים נהרגו. ב-18 ביוני 2001 ניזוק מטוס של ישראייר (4X-ATK), בנחיתת חרום בה לא היו נפגעים. לאחר הנחיתה, כאשר ניסו להורידו מהמסלול באמצעות מנוף, ניזוק המטוס עוד יותר ויצא מכלל שימוש. ב-21 בפברואר 2008 טיסה 518 של סנטה ברברה איירליינס במטוס מדגם 42-300 התרסקה על הרי האנדים ליד מרידה, כל 43 הנוסעים ו-3 אנשי הצוות נהרגו. ב-13 בספטמבר 2010 התרסקה טיסה 2350 של קונביאסה סמוך לעיר סידד גויאנה (Ciudad Guayana) בוונצואלה, הטיסה בוצעה בדגם 42-320, 17 מתוך 34 נוסעי המטוס נהרגו. ב-16 באוגוסט 2015 התרסקה באינדונזיה טיסה 267 של טריגאנה אייר סרוויס, במטוס מדגם 42-300, כנראה בשל תנאי מזג אוויר לקויים. ב-7 בדצמבר 2016 התרסקה טיסה 661 של פקיסטן אינטרנשיונל איירליינס במטוס מדגם 42-500 דקות מספר לאחר ההמראה משדה תעופה במחוז צ'יטרל בצפון פקיסטן לכיוון אסלאמאבאד, כל 42 הנוסעים + 5 אנשי צוות נהרגו בהתרסקות. 6 בנובמבר 2022 - התרסקות טיסה 494 של פרסיז'ן אייר, 19 נוסעים נהרגו. ראו גם ATR 72 קישורים חיצוניים אתר האינטרנט הרשמי של ATR 42 הערות שוליים